CELEX: 62014TN0726
Language: da
Date: 2014-09-26 00:00:00
Title: Sag T-726/14: Sag anlagt den 26. september 2014 — Novar mod KHIM

12.1.2015   
            
            
               DA
            
            
               Den Europæiske Unions Tidende
            
            
               C 7/39
            
         Sag anlagt den 26. september 2014 — Novar mod KHIM
   (Sag T-726/14)
   (2015/C 007/44)
   Processprog: tysk
   
      Parter
   
   
      Sagsøger: Novar GmbH (Albstadt, Tyskland) (ved advokat R. Weede)
   
      Sagsøgt: Kontoret for Harmonisering i Det Indre Marked (Varemærker og Design)
   
      Sagsøgerens påstande
   
   
               —
            
            
               Harmoniseringskontoret tilpligtes at betale 2  498,00 EUR med tillæg af renter på 5 procentpoint over basisrenten fra tidspunktet, hvor litispendens indtrådte.
            
         
               —
            
            
               Harmoniseringskontoret tilpligtes at betale sagens omkostninger, herunder sagsøgerens omkostninger i forbindelse med partsrepræsentation.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende.
   Anbringende: Ansvar uden for kontraktforhold i henhold til artikel 118, stk. 3, i forordning 207/2009
   Sagsøgeren har gjort gældende, at der foreligger en tilstrækkelig kvalificeret overtrædelse af en retsnorm, der har til formål at skabe rettigheder for den enkelte, og at der er årsagssammenhæng mellem handlingen og skaden. Sagsøgeren har anført, at den ulovlige handling er indeholdt i indsigelsesafgørelsen af 14. maj 2013, hvorved indsigelsen blev forkastet. Der foreligger en tilstrækkelig kvalificeret overtrædelse, eftersom Harmoniseringskontoret — i modsætning til oplysningen i skrivelsen af 22. juni 2012 vedrørende de dokumenter, der skal fremlægges til støtte for de ældre rettigheder i indsigelsessagen B002027251 — i indsigelsesafgørelsen af 14. maj 2013 har lagt til grund, at der foreligger supplerende betingelser med henblik på godtgørelsen af de ældre rettigheder og har af denne grund ikke taget hensyn til sagsøgerens ældre rettigheder. Der er årsagssammenhæng mellem denne retskrænkelse og de af sagsøgeren afholdte ekstra udgifter til advokatsalærer i forbindelse med klagen til prøvelse af afgørelsen af 14. maj 2013, som blev ændret ved indsigelsesafdelingens afgørelse af 17. oktober 2013.